**Saistošo noteikumu “Par vecāku līdzfinansējuma maksu Liepājas**

**pilsētas 2.mūzikas skolā apstiprināšanu”**

**PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši Izglītības likuma 12.panta (21) punktam pašvaldība saistošajos noteikumos var paredzēt vecāku līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs.  Izglītojamo vecāku līdzfinansējums sastādīs 16 *euro* no viena profesionālās ievirzes izglītojamā izmaksām mēnesī. Līdzfinansējums tiks ieskaitīts skolas budžetā un izmantojams tikai skolas attīstībai, mācību līdzekļu iegādei, skolas aprīkojuma iegādei, uzturēšanai un pedagogu darba samaksai, valsts sociālās apdrošināšanas obligātajām iemaksām, kā arī materiālai stimulēšanai. |
| 2. Īss projekta satura izklāsts | Saistošie noteikumi nosaka kārtību, kādā tiek noteikts vecāku līdzfinansējums par izglītības ieguvi Liepājas pilsētas domes dibinātajā Liepājas pilsētas 2.mūzikas skolā, kas īsteno profesionālās ievirzes mūzikas izglītības programmas.  Atvieglojumu 100% apmērā ir tiesības saņemt par izglītojamo: kuram noteikta invaliditāte; kurš atrodas aizbildnībā vai ievietots audžuģimenē; no ģimenes, kurai piešķirts trūcīgās ģimenes statuss.  Atvieglojumu 50% apmērā ir tiesības saņemt par izglītojamo: no ģimenes, kura audzina 3 (trīs) un vairāk bērnus; no ģimenes, kurai piešķirts maznodrošinātas ģimenes statuss.  Atvieglojumu 25% apmērā ir tiesības saņemt par izglītojamo: no ģimenes, kura audzina 2 (divus) bērnus un abi bērni vienlaicīgi apmeklē Liepājas 2.mūzikas skolu; kurš skolā apgūst vairākas izglītības programmas. |
| 3. Informācija par plānoto projekta ietekmi uz pašvaldības budžetu | Liepājas pilsētas 2.mūzikas skola plāno, ka budžeta ieņēmumi palielināsies par 22% jeb 4 076 EUR.  Vecāku līdzfinansējuma maksas atvieglojumu par izglītojamo saņem 49%, bet pilnu līdzfinansējumu maksā 51%.  Ietekmi uz pašvaldības budžetu nav iespējams paredzēt attiecībā uz gadījumiem, kad skolas direktors ir tiesīgs vecākus atbrīvot pilnā apmērā vai daļēji no līdzfinansējuma maksas samaksas valstī noteiktās ārkārtējās situācijas vai valstī noteikto ierobežojumu laikā, kad netiek nodrošināts mācību process. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Nav būtiskas ietekmes. |
| 5. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā “Latvijas Vēstnesis” un pašvaldības mājaslapā www.liepaja.lv.  Saistošo noteikumu izpildi nodrošinās Liepājas pilsētas 2.mūzikas skola. |
| 6. Informācija par konsultācijām ar privātpersonām | Nav notikušas. |

DOMES PRIEKŠSĒDĒTĀJS J. VILNĪTIS